Komisijos Sprendimas
1995 m. gegužės 12 d.
iš dalies keičiantis Komisijos sprendimą 94/325/EB, nustatantį konkrečias žuvininkystės ir akvakultūros produktų importo iš Tailando sąlygas
(tekstas svarbus EEE)
(95/178/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [1], su paskutiniais pakeitimais, padarytais Austrijos, Suomijos ir Švedijos stojimo sutartimi, ypač į jos 11 straipsnio 5 dalį,
kadangi Komisijos sprendime 94/325/EB [2] su pakeitimais, padarytais Sprendimu 94/704/EB [3], žuvininkystės ir akvakultūros produktams į Bendriją importuoti buvo sudarytas Tailando patvirtintų įmonių sąrašas; kadangi, Tailando kompetentingai institucijai pateikus naują sąrašą, šis sąrašas gali būti iš dalies keičiamas;
kadangi Tailando kompetentinga institucija pateikė naują sąrašą, kuriame iš dalies pakeitė dviejų įmonių duomenis ir 22 įmonių patvirtinimo galiojimo pasibaigimo datą;
kadangi būtina iš dalies pakeisti patvirtintų įmonių sąrašą;
kadangi šiame sprendime numatytos priemonės buvo parengtos Komisijos sprendime 90/13/EEB [4] nustatyta tvarka,
PRIĖMĖ ŠĮ SPRENDIMĄ:
1 straipsnis
Sprendimo 94/325/EB B priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1995 m. gegužės 12 d.